Diari Oficial de la Generalitat Valenciana


Sumari del DOGV 5291, del 29-06-2006 (2006/6789)

Convocatòria i bases del concurs oposició lliure per a cobrir amb personal funcionari de carrera una plaça d'analista de sistemes.
----------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6789


Data del document
:   23-03-2006

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * professió de la informàtica
    * administració local

Convocatòria i bases del concurs oposició lliure per a cobrir amb personal funcionari de carrera una plaça d'analista de sistemes. [2006/F6789]  
En compliment de l'acord adoptat per la Junta de Govern Local de data 7 de març del 2006, es publica la convocatòria del concurs-oposició lliure per a cobrir amb personal funcionari de carrera una plaça d'analista de sistemes, segons les bases següents:  
Base primera  
1. Objecte de la convocatòria. És objecte de la present convocatòria el proveïment en propietat, mitjançant el sistema selectiu de concurs-oposició lliure, d'una plaça d'analista de sistemes, pertanyent a l'oferta pública d'ocupació de l'any 2006.   
Aquesta plaça està enquadrada en l'escala d'administració especial, subescala A) tècnics, classe a) tècnics superiors, dotada amb el sou corresponent al grup A, dues pagues extraordinàries, triennis i altres emoluments que pertoquen d'acord amb la legislació vigent i els acords municipals.  
1.1. Publicitat de la convocatòria.  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat. Es farà pública al tauler d'edictes de la corporació i se n'inserirà un extracte al Boletín Oficial del Estado.  
Base segona  
2. Condicions dels aspirants. Per a prendre part en l'oposició caldrà:  
2.1. Condicions:  
2.1.1. En funció de la nacionalitat podran participar en les proves:  
a) Els espanyols.  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.   
També hi podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.  
Aquest darrer benefici serà igualment d'aplicació a familiars de nacionals d'altres estats, quan així estiga previst als tractats internacionals celebrats per la Comunitat Europea i ratificats per Espanya.  
2.1.2. Tenir complerts els 18 anys d'edat.  
2.1.3. Tenir el títol de Llicenciat en Informàtica, o d'Enginyer Superior en Informàtica, o complir les condicions requerides per tal d'obtenir-lo a la data en què acabe el termini de presentació d'instàncies.  
2.1.4. Tenir la capacitat física i psíquica suficient per al normal exercici de la funció.  
2.1.5. No trobar-se inhabilitat penalment per a l'exercici de funcions públiques.  
Els aspirants estrangers, no haver estat objecte de cap sanció disciplinària o condemna penal que impedisca, a l'estat d'on són, l'accés a la funció pública.  
2.1.6. No haver estat separat, mitjançant expedient disciplinari, del servei de cap de les administracions públiques.  
2.2. Estrangers. Acreditació de la nacionalitat i relació de parentiu.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si és el cas, el fet de viure a expenses o estar a càrrec del nacional d'un estat membre de la Unió Europea amb el qual es tinga aquest vincle.  
2.3. Equivalència de títols.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran de trobar-se degudament revalidats a la data de fi del termini de presentació d'instàncies.  
Base tercera  
3. Instàncies.  
3.1. Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies i faran constar en aquesta la seua opció a fer l'examen en valencià o en castellà.  
Així mateix relacionaran en la sol·licitud els mèrits que al·leguen, els documents acreditatius dels quals aportaran els aspirants durant el termini de 10 dies hàbils, comptador a partir del fet que el Tribunal expose al públic la relació d'interessats que superen tots els exercicis de la fase d'oposició.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente, o el segell de certificació postal de qualsevol oficina de Correus.  
3.2. Minusvàlids.  
Els aspirants amb minusvalideses ho hauran de fer constar en la seua sol·licitud, en què expressaran la classe de discapacitat que els afecta, així com si necessiten alguna adaptació per a realitzar les proves.  
3.3. Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 19,51 euros en concepte de taxes per drets d'examen.  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent:  
2090 0006 14 0975238317  
Caldrà especificar en el document d'ingrés a quina prova selectiva correspon. .El fet de no pagar dels drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
3.4. Exempció de la taxa  
Per obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment el Servici Valencià d'Ocupació i Formació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els 10 dies següents a la fi del termini d'admissió de sol·licitud, mitjançant instància a què adjuntarà llavors l'esmentada certificació.  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.  
Base quarta  
4. Admissió d'aspirants  
4.1. Relació d'aspirants  
Conclòs el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos al Butlletí Oficial de la Província d'Alacant i al tauler d'edictes de la Secció de Personal. Es concedirà un termini de 10 dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, ultra les ja assenyalades:  
. No reunir cap dels requisits a què es refereix la base segona.  
. L'omissió de la firma en la sol·licitud.  
. L'omissió en la sol·licitud del número de DNI.  
Base cinquena  
5. Tribunal qualificador. La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1. Composició  
President:  
. El de la corporació o membre d'aquesta en qui delegue.  
Vocals:  
. Un representant de l'administració del Consell de la Comunitat Valenciana.  
. Un regidor del Partit Popular.  
. Dos funcionaris de carrera designats per la corporació.  
. Un representant del Servici de Recursos Humans.  
. Dos funcionaris de carrera, a proposta de la representació sindical.  
Secretari:  
. El de la corporació o funcionari en qui delegue.  
5.2. Suplents  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.  
5.3. Designació i publicitat.  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'anuncis del Servici de Recursos Humans..  
La publicació de la seua composició nominal es verificarà almenys un mes ans del començ de la celebració de les proves.  
5.4. Constitució i actuació  
El tribunal no podrà constituir-se ni actuar sense l'assistència de més de la mitat dels seus membres, titulars o suplents, indistintament.  
5.5. Assessors tècnics  
Quan la naturalesa de les proves així ho requeresca, podran designar-se assessors especialistes, que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
. Els qui en els cinc anys anteriors a la publicació de la convocatòria haguessen fet treballs de preparació d'aspirants a proves selectives d'accés a l'administració pública.  
. Els qui es troben inclosos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma prevista a l'article 21 de l'esmentada llei.  
5.7. De l'absència del president  
Si un cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor .si n'hi hagués. i, si no, el vocal de major edat.  
5.8. Actes  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.  
Base sisena  
6. Començ i desenvolupament de les proves  
6.1. Actuació dels aspirants  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «N».  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant perdrà el seu dret a prendre part en les proves si acudeix als llocs de celebració quan ja s'hagen iniciat aquelles o per la no-assistència a aquestes, tot i que això es dega a causes justificades. Com que es tracta de proves de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes proves no hagen finalitzat i l'admissió no menyscabe el principi d'igualtat.  
6.2. Dates d'examen  
Un mes ans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.  
Al final de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començ d'aquest, si es tracta del mateix exercici, o de 48 hores si es tracta d'un nou exercici.  
Entre la conclusió d'un exercici i el començ del successiu no podrà transcórrer un període inferior a 72 hores ni superior a 45 dies naturals. Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Base setena  
7. Proves selectives  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyala:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 200 preguntes amb quatre opcions de resposta cascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc (annex II), de dificultat adequada a la categoria del lloc.  
Seran penalitzades les respostes errònies.  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el tribunal declaràs invalidades per causes justificades.  
7.1.2. Segon. Obligatori, eliminatori i qualificable de 0 a 10 punts.  
Desenvolupament per escrit de tres temes, triats a l'atzar, dels compresos en el temari de l'annex I de la convocatòria, de la part de matèria específica. S'exclou la part de cultura organitzativa.  
Temps màxim: tres hores.  
7.1.3. Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics relacionats amb les funcions pròpies del lloc de treball (annex II de la convocatòria).  
7.1.4. Quart. Valencià. Obligatori, no eliminatori i qualificable de 0 a 1 punt.  
Demostrar coneixements orals de valencià de nivell similar a l'exigit per la Junta Qualificadora de Coneixements de Valencià per a l'expedició del certificat de Coneixements Orals.  
7.2. Fase de concurs  
Els mèrits al·legats seran valorats d'acord amb el barem següent:  
7.2.1. Antiguitat   
Antiguitat. Màxim 7.97 punts.  
Per cada mes complet de servicis prestats en qualsevol de les distintes   
Administracions Públiques en llocs amb funcions iguals o similars.   
Per cada mes complet: 0,075 punts  
7.2.2. Formació  
Màxim: 5,31 punts   
Titulacions acadèmiques. Màxim: 0,60 punts   
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:  
Titulació a nivell de grup A 0,60 punts  
Titulació a nivell de grup B 0,45 punts  
Cursos de formació i perfeccionament «específics»:  
Màxim 3,51 punts   
Es valoraran els cursos de formació i perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o universitats. Es valorarà a raó de 0,02 punts per hora de curs.  
No es puntuaran mai en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de regim jurídic a la naturalesa dels llocs que s'ocupen.  
En el supòsit de cursos impartits, aquests es valoraran per una sola vegada. No seran susceptibles de ser valorades edicions d'un mateix curs.  
Valencià. Màxim: 0,60 punts  
Es valoraran prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:   
a) Grau Superior 0,60 punts  
b) Grau Mitjà 0,45 punts  
c) Grau Elemental 0,30 punts  
d) Coneixement oral 0,15 punts  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la convocatòria.  
Idiomes comunitaris. Màxim: 0,60 punts  
Per cada curs o la seua equivalència si es tracta   
de cicles, corresponents a títols de la Universitat   
o Escola Oficial d'Idiomes. 0,12 punts  
7.3. Minusvalideses  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4. Anonimat  
En la realització dels exercicis escrits, sempre que açò siga possible, caldrà garantir l'anonimat dels aspirants.  
Base huitena  
8. Qualificació de les proves selectives  
8.1. Fase d'oposició  
Els membres del tribunal qualificaran els exercicis de l'oposició amb puntuació de 0 a 10 punts els tres exercicis primers. Seran eliminats els aspirants que no assolesquen un mínim de 5 punts en cadascun d'ells. El quart exercici és obligatori, no eliminatori, i qualificable de 0 a 1 punt.  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. S'hi negligirà les dues puntuacions extremes .la major i la menor. de les concedides o, si s'escau, una de les que apareguen repetides com a tals i això quan disten de més de dos punts de la més propera.  
8.1.1. Publicitat  
Les qualificacions de cada exercici es faran públiques al tauler de edictes del Servici de Recursos Humans, el mateix dia en què s'acorden.  
8.2. Fase de concurs  
8.2.1. Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi indiquen.   
8.2.2. Acreditació de mèrits  
En el termini de 10 dies hàbils, comptador a partir de la publicació pel tribunal, de la relació de tots els aspirants que hagen superat la fase d'oposició, s'aportaran els justificants dels mèrits al·legats en les respectives sol·licituds.  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o amb fotocòpies acarades i compulsades.  
En qualsevol moment del procés de selecció podran recaptar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3 Antiguitat  
L'antiguitat s'al·legarà en la sol·licitud, encara que no caldrà acreditar la que conste en l'expedient personal. Haurà de justificar-se, en canvi, aquella de la qual no es tinga constància en el Servici de Recursos Humans.  
No es computaran servicis que hagueren sigut prestats simultàniament amb d'altres ja al·legats.  
8.2.4. Cursos  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris, o altres entitats o centres docents públics o privat, dels contemplats en la Llei Orgànica 8/1985, de 13 de juliol, Reguladora del Dret a l'Educació, en haver sigut homologats pels instituts o escoles oficials de formació de funcionaris o per la universitat.  
Aquelles activitats de naturalesa diferent als cursos, tals com ara jornades, taules redones, encontres, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva  
L'ordre de qualificació definitiva serà el resultant de la suma total de punts obtinguts en la fase de oposició i en la fase de concurs.  
8.4. Igualtat en la qualificació.  
En cas d'empat, s'acudirà per tal de dirimir-lo a la major puntuació assolida en cadascun dels exercicis de la fase d'oposició, que s'aplicaran successivament en l'ordre en el qual hagen sigut realitzats. En un altre cas, decidirà la superior puntuació aconseguida en la fase de concurs, apartat de cursos específics i antiguitat, aplicats successivament per aquest ordre. Si persisteix l'empat, es dirimirà, atenent els cognoms dels aspirants afectats, per aplicació de l'ordre alfabètic, que s'iniciarà per la lletra «N».  
Base novena  
9. Relació d'aprovats, presentació de documents i nomenament  
9.1. Relació definitiva d'aspirants aprovats  
Resoltes les possibles al·legacions i correccions, si n'hi hagués, el tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El tribunal elevarà l'esmentada relació a la presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2. Presentació de documents  
Els opositors proposats presentaran al Servici de Recursos Humans d'aquest ajuntament, durant el termini de 20 dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:  
9.2.1. Fotocòpia del document nacional d'identitat acompanyada de l'original per a la seua compulsa.  
Els aspirants estrangers aportaran documentació acreditativa de l'edat i identitat que tenen, en fotocòpia acompanyada de l'original per a la seua compulsa.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títol de Llicenciat en Informàtica o d'Enginyer Superior en Informàtica, o complir les condicions requerides per a obtenir-lo, en la data en què acabe el termini de presentació d'instàncies.  
Si aquests documents estiguessen expedits després de la data en que acabà el termini d'admissió d'instàncies, caldrà justificar el moment en què conclogueren els estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant certificació expedida pel Centre Base de la Conselleria de Benestar Social, carrer Fernando Madroñal, 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques.  
Els estrangers, document acreditatiu de no haver estat objecte de cap sanció disciplinària o condemna penal que impedesca, a l'estat d'on són, l'accés a la funció pública.  
9.2.5. Declaració jurada de no haver estat separat, mitjançant expedient disciplinari, de qualsevol administració o ocupació pública.  
Així mateix, presentaran declaració de compatibilitat i de no percepció d'havers passius.  
9.3. Exempcions  
Els qui tenen ja la condició de funcionaris públics o de personal laboral al servici de l'Ajuntament d'Elx estan exempts de justificar les condicions i els requisits que ja tinguessen anteriorment acreditats davant d'aquest.  
9.4. Pèrdua del dret al nomenament.  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.  
9.5. Presa de possessió.  
Un cop aprovada la proposta per l'Alcaldia, els opositors nomenats hauran de prendre possessió durant el termini de 30 dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
9.6. Jurament o promesa  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c) del Decret Legislatiu de 20 de març de 1991, del Consell de la Generalitat Valenciana, i al Reial Decret 707/1979, de 5 d'abril (BOE 06.04.1979).  
Base desena  
10. Incidències. El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Base onzena  
11. Facultat de l'Alcaldia. L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.  
Base dotzena  
12. Impugnació de la convocatòria  
La convocatòria, les seues bases i tots els actes administratius que se'n deriven i es deriven de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).  
Concretament, contra les qualificacions del tribunal, a partir de llur publicació, els aspirants podran presentar:  
. Durant el termini de 48 hores, les reclamacions o al·legacions que estimen oportunes, que seran resoltes pel mateix tribunal.  
. Durant el termini d'un mes, recurs d'alçada, que serà resolt pel president de la corporació.  
Base tretzena  
13. Legislació aplicable. En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià.  
ANNEX I  
Programa de temes del concurs oposició lliure per a cobrir en propietat una plaça d'analista de sistemes  
Matèries comunes  
Tema 1. L'estat. Concepte. Elements. Formes d'estat. La divisió de poders. Relacions entre els poders de l'estat.  
Tema 2. La Constitució espanyola de 1978. Principis generals.   
Tema 3. La Corona. El poder legislatiu.  
Tema 4. El Govern. Administració de l'estat.  
Tema 5. Organització territorial de l'estat. Els estatuts d'autonomia: significat d'aquests. Especial referència a l'Estatut d'Autonomia de la Comunitat Valenciana.  
Tema 6. El poder judicial.  
Tema 7. L'acte administratiu. Concepte. Elements de l'acte administratiu.  
Tema 8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 9. Fases del procediment administratiu general. Comunicacions i notificacions. El silenci administratiu.  
Tema 10. La teoria de la invalidesa de l'acte administratiu; actes nuls i anul·lables.  
Tema 11. Sotmetiment de l'administració a la llei i al dret. Fonts del dret públic. La llei: classes d'aquesta.  
Tema 12. La responsabilitat de l'administració pública.  
Tema 13. La funció pública local i la seua organització.  
Tema 14. Drets i deures dels funcionaris públics locals. Incompatibilitats. Règim disciplinari. Seguretat Social.  
Tema 15. Règim local espanyol. Principis constitucionals.  
Tema 16. El municipi. Organització municipal. Competències.  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Tema 18. Hisendes locals: classificació dels ingressos. Ordenances fiscals.  
Matèries específiques  
Tema 19. Llei Orgànica 15/1999, de 13 de desembre, de Protecció de Dades de Caràcter Personal. L'Agència Espanyola de Protecció de Dades.  
Tema 20. El Reial Decret 994/1999, d'11 de juny, que aprova el Reglament de Mesures de Seguretat de Fitxers Automatitzats.  
Tema 21. Informàtica bàsica. Algoritmes. Definició d'algoritme. Propietats dels algoritmes. Relació amb els llenguatges i programes. Algoritmes i màquines. Algoritmes i màquines de Turing. Computabilitat i complexitat.   
Tema 22. Informàtica bàsica. Programació estructurada. Definició formal de programa. Diagrames de flux, organigrames i ordinogrames. Interès i aplicabilitat de la programació estructurada. Mètode general de disseny de programes estructurats.  
Tema 23. Gestió d'arxius en un servidor (I). Conceptes bàsics i tipus d'arxius. Compartició d'arxius. Obertura d'arxius compartits. Consideracions d'entrada/eixida per a arxius compartits. Consideracions de tancament d'arxius compartits. Assignació de recursos d'arxiu. Recursos que han d'assignar-se. Assignació de recursos pel servidor.  
Tema 24. Gestió d'arxius en un servidor (II). Obertura d'arxius. Àmbit d'obertura. Obertura d'arxius amb descripcions temporals. Detecció de canvis en la descripció d'un arxiu. Supervisió de l'estat d'un arxiu mitjançant les zones de realimentació d'obertura i entrada/eixida. Detecció i maneig d'errors pel servidor.  
Tema 25. Gestió d'arxius en un servidor (III). Còpia d'arxius físics i lògics. Principals mandats. Funcions bàsiques. Supervisió de còpia de zero registres. Creació de l'arxiu destinació. Addició, substitució i supressió de registres. Còpia de membres d'arxius. Selecció de registres: per nom de format de registre, per número relatiu de registre, per claus, pels caràcters continguts, pel valor d'un camp. Impressió dels registres còpies. Còpia entre formats de registre distints. Còpia entre camps d'atributs diferents.  
Tema 26. Gestió d'arxius en un servidor (IV). Arxius d'impressió. Cues d'eixida. Principals comandaments sobre els arxius d'impressió. Principals comandaments sobre les cues d'eixida. Cues d'eixida per defecte. Cues d'eixida del servidor per defecte. Creació de cues d'eixida. Ordre dels arxius en la cua d'eixida. Recuperació d'una cua d'eixida. Transcriptors de cues d'eixida. Principals comandaments sobre els transcriptors. Control del nombre d'arxius d'impressió del servidor.  
Tema 27. Especificacions de descripció d'arxius de bases de dades. Definició mitjançant DDS; definició dels arxius i dels seus membres. Nivells de descripció. Descripció d'arxius físics. Tipus de dades. Descripció d'arxius lògics. Compartició de formats.  
Tema 28. Creació d'arxius físics de bases de dades. Definició dels atributs: grandària, assignació de disc, longitud dels registres, gestió dels registres esborrats. Creació d'arxius lògics de bases de dades. Formats, recuperació i addició de registres, membres lògics, camps derivats, definició de seqüència, selecció i omissió. Arxius d'unió.  
Tema 29. Organització de les vies d'accés en les bases de dades. Seqüència d'arribada, seqüència de claus, seqüències d'intercalació alternatives, gestió de claus úniques i duplicades.  
Tema 30. Gestió de la seguretat de les bases de dades. Gestió d'autoritzacions sobre arxius i dades, autoritzacions públiques, control de les operacions d'entrada i eixida, restriccions sobre camps específics, protecció mitjançant arxius lògics.  
Tema 31. Definició en els programes d'alt nivell de les operacions amb arxius de base de dades. Fixació de la posició del punter d'accés; lectura i modificació en les diferents seqüències d'accés; supressió de registres. Gestió dels arxius de base de dades. Operacions bàsiques (còpia i trasllat); gestió dels membres, operacions comunes; utilització dels atributs i de la informació referencial.  
Tema 32. Procés d'arxius de bases de dades: consideracions en temps d'execució. Opcions de procés, recuperació i integritat de les dades, bloqueig de dades compartides, compartició en el mateix treball o grup d'activació, procés purament seqüencial, repercussió sobre el rendiment de la paginació dels pools de memòria.  
Tema 33. Obertura dels arxius de base de dades. El comandament OPNDBF; el comandament OPNQRYF; la funció \*CT; selecció de registres sense utilitzar DDS; utilització de formats alternatius; unió dinàmica sense utilitzar DDS; definició de camps derivats; agrupació de registres i resum de camps; maneig de data i hora; procés de data i hora; consideracions sobre rendiment.  
Tema 34. TCP/IP. Protocols bàsics. El model arquitectònic: Interfaces de xarxa: LAN i IEEE802.X, FDDI, SLIP, PPP, RDSI, X25, Frame-Relay.   
Tema 35. TCP/IP: Estructura d'aplicacions. Interfaces de programacio, protocols de directori i denominació. Característiques de les aplicacions; APls; DNS; DDNS; NIS; LDAP.  
Tema 36. TCP/IP: Protocols de comunicació entre xarxes. El protocol de Internet: direccionament IP, subxarxes IP, encaminament IP, mètodes d'entrega; intranets, adreces privades, CIDR, el datagrama IP; els protocols ICMP, IGMP, ARP, RARP, BOOTP, DHCP.  
Tema 37. TCP/IP: Aplicacions de correu electrònic. SMTP, MIME, POP, IMAP4.  
Tema 38. La Xarxa Mundial Multimedis. Protocols multimedis. Navigadors; servidors; HTTP; Contingut estàtic i dinàmic; desenvolupament de continguts; protocols en temps real (RTP i RTPC); telefonia IP.  
Tema 39. TCP/IP: Seguretat. Riscs i solucions; tècniques criptogràfiques; tallafocs; traducció d'adreces de xarxa; l'arquitectura de seguretat IP; SOCKS; SSH; SSL; TLS; S-MIME; VPN; el sistema d'autentificació i certificació Kerbers; protocols d'autenticació d'accés remot; L2TP; SET.  
Tema 40. Impressió. Seqüència del procés d'impressió; arxius d'impressora: principals paràmetres CL; La funció de spooling, elements, cues d'eixida, transcriptors de spool; utilització d'impressores per a impressió directa i en spool; gestió dels arxius de spool; el servidor d'impressió de xarxa.  
Tema 41. Altres funciones d'impressió. Utilització d'impressores ASCII en TCP/IP; utilització de la funció de transformació de la impressió del servidor; utilització de la funció de transformació de la impressió d'imatges.  
Tema 42. Programació de pantalles. Definició de l'arxiu de pantalla; definició exterior i interior de les dades; definició dels formats de pantalla, dels seus camps i de les tecles de funció; maneig d'indicadors; control del cursor; atributs dels camps d'entrada  
Tema 43. Programació de pantalles. Operacions de lectura de la pantalla; comprovació de validesa; operació simultània d'entrada i eixida; emmagatzematge i recuperació d'informació anterior; compartició d'arxius de pantalla en un mateix treball.  
Tema 44. Programació de pantalles: subarxius. Utilitat; descripció en DDS; utilització de subarxius en programes; operacions d'entrada i eixida; control de l'aspecte; la grandària de la pàgina i la seua relació amb la del subarxiu; comprovació de validesa de les dades del subarxiu; visualització de missatges d'error; posicionament del cursor.  
Tema 45. RPG/400. Creació de programes i arxius en general. Compilació de programes; missatges d'error, proves i depuració, punts de control, traçat, DEBUG i DUMP; maneig d'excepcions i errors. Dependència dels dispositius, tipus de descripció; comprovació de nivell; bloqueigs; compartició de vies d'accés; ignorar formats de registre; especificacions d'eixida; arxius d'impressora, opció de control d'impressora; desbordament, indicadors, recerca.  
Tema 46. RPG/400: Arxius en disc i arxius de pantalla. Claus i arguments de recerca; mètodes de procés: aleatòriament per número de registre, aleatòriament per clau, seqüencial per número de registre, seqüencial per claus i seqüencial entre límits. Procés d'arxius descrits externament; indicadors de tecles de funció; tecles de comandament; operacions de lectura i escriptura; subarxius.  
Tema 47. RPG/400: Formats dels camps, estructures de dades i constants amb nom. Formats dels camps en els arxius: decimal empaquetat, decimal amb zona, binari, tractament del signe; estructures de dades; format dels subcamps en la memòria, especificació de les estructures de dades i dels subcamps; estructura de dades d'aparicions múltiples; estructures de dades d'àrees de dades; estructures de dades d'informació d'arxius; estructura de dades d'estat del programa; definició de les constants amb nom; operacions CLEAR y RESET; Inicialització d'estructures de dades  
Tema 48. RPG/400: Comunicació amb altres objectes. Trucada a programes externs; CALL, PLIST, PARM i FREE; retorn de la trucada a un programa; definició i procés de les àrees de dades  
Tema 49. Visual Age per a RPG. Conceptes bàsics de Visual Age per a RPG. Conceptes bàsics de l'arquitectura client-servidor. Creació d'aplicacions GUI client-servidor. Entorn de desplegament de les aplicacions. Descripció de la finestra del projecte. La paleta de components. L'editor. El compilador. El depurador d'errors.  
Tema 50. Consells i eines per a la seguretat (I). Elements bàsics de la seguretat de iSeries. Nivells de seguretat. Perfils d'usuari. Perfils de grup. Seguretat per recursos. Auditoria de seguretat.  
Tema 51. Consells i eines per a la seguretat (II). Control d'Inici de sessió interactiva. Definir normes per a contrasenyes. Nivells de contrasenyes. Planificació de canvis de nivell de contrasenya conegudes. Canvi de contrasenyes conegudes. Establiment de valors d'inici de sessió.  
Tema 52. Consells i eines per a la seguretat (III). Protecció de la informació amb l'autorització sobre objectes. Concepte. Imposició de l'autorització sobre objectes. Seguretat dels menús; limitacions del control d'accés a menús. Millora del control d'accés a menús amb la seguretat d'objectes.  
Tema 53. Citrix MetaFrame XP®: conceptes. Conceptes de la informàtica basada en servidor amb MetaFrame XP; estructura lògica d'una xarx MetaFrame XP: granges, zones i IMA; zones, magatzems de dades i col·lectors de dades; planificació de la consola MetaFrame; selecció d'aplicacions per a l'entorn MetaFrame; organització de les granges i de les zones  
Tema 54. Xarxes LAN. Components. Topologies de xarxa: xarxes de difusió (anell, bus, estrella), xarxes punt a punt. Tipus de cablatge (par trenat, fibra òptica, cable coaxial). Normalització del cablatge. Dispositius d'interconnexió: repetidors, ponts, routers, hubs, switches i gateways. Altres tipus de xarxes: WAN i MAN. Característiques bàsiques.  
Tema 55. Conceptes d'intranet i extranet. Estructura. Classificació de les intranets. Components d'una intranet. Aspectes a considerar en la implantació d'una intranet. Tendències.  
Tema 56. Firma electrònica. Conceptes generals. DNI electrònic. Aspectes de seguretat electrònica. L'Administració electrònica. Certificats electrònics. Proveïdors de servicis de certificació electrònica. Implantació en l'administració.  
Tema 57. Windows 2000/2003 Server. Estructura del directori actiu: Unitats organitzatives, grups i comptes.  
Tema 58. Windows 2000/2003 Server. IIS 6.0. Creació de nous directoris virtuals, Manteniment de diversos llocs Web en un mateix servidor .Compartir carpetes Web.  
Tema 59. Windows 2000/2003 Server. Configuració de boscos, arbres i dominis.  
Tema 60. Windows 2000/2003 Server. servicis de Terminal Server. Activació del servidor de terminals. Configuració dels comptes per a accés remot. Instal·lació de les aplicacions.  
Tema 61. Sql Server. Servicis de transformació de dades (DTS). Elements en un paquet DTS: Tasques, flux de treball, passos, restriccions de precedència, connexions.  
Tema 62. Sql Server. L'administrador corporatiu com a eina per a administrar les bases de dades. Creació de diagrames de bases de dades, creació d'usuaris, taules, vistes, importació i exportació de dades. Generació de seqüències de comandos SQL, còpia de seguretat i restauració de la base de dades.  
Tema 63. Programació en SQL Server. Procediments emmagatzemats, triggers, Transact SQL.  
Tema 64. Business Intelligence. Història, definició, tecnologies utilitzades.  
Tema 65. L'arquitectura .NET (.NET Framework). Common Lenguaje Runtime (CLR). Microsoft Intermediate Language(MSIL).Biblioteques. Llenguatges.  
Tema 66. ADO.NET. Característiques. Proveïdors d'accés a dades. Classes i objectes que el componen.  
Tema 67. Sistemes d'emmagatzematge: evolució històrica. Suports magnètics, d'accés directe, seqüencial. Característiques. Tipus.  
Tema 68. Anàlisi de requisits en un sistema d'informació. Fases. Metodologies. Especificacions.  
Tema 69. Planificació i gestió de xarxes. Conceptes. Anàlisi de costos. Etapes. Seguretat de xarxes. Característiques.  
Tema 70. Direcció de projectes. Tècniques de control. Característiques del analista de sistemes.  
Tema 71. Sistemes d'informació. Característiques generals. Elements. Estructura. Funcions bàsiques: entrada i emmagatzematge de dades, presentació de la informació, comunicacions. Consideracions en el disseny d'un S.I. Integració enfront de la independència.   
Tema 72. Selecció de l'equipament software i hardware en els Sistemes de informació. Alternatives: programació externa, pròpia, ús de paquets d'aplicació. Modalitats de contractació. Opcions en el hardware: adquisició, arrendament d'equips. Selecció d'equips.  
Tema 73. El cicle de vida del software. Conceptes generals. La crisi del software. Enginyeria del software. Models: tipus, característiques. Processos del cicle de vida del software: fases.  
Tema 74. Gestió del procés de desenvolupament de projectes. Característiques. Causes de fallades en els projectes. Iniciació. Planificació. Execució. Control. Tancament. Gestió de riscs. Fases del desenvolupament.  
Tema 75. Auditoria informàtica. Tipus. Característiques. Tècniques. Normes i estendards. Aplicació en l'administració Pública.  
Tema 76. Seguretat lògica dels Sistemes d'Informació. Definició. Característiques. Amenaces. Vulnerabilitats. Atacs: tipus. Mesures de seguretat: control d'accessos, plans, backups, antivirus, . Auditoria de la seguretat lògica.  
Tema 77. Seguretat física dels Sistemes d'Informació. Conceptes generals. Plans de seguretat. Amenaces. Riscs. Mesures per a la protecció del sistema. Auditoria.  
Tema 78. Instal·lació, manteniment i canvi dels sistemes informàtics. Consideracions. Motius del canvi. Evolució del hardware i del software. Característiques. Estratègies de substitució.  
Tema 79. Sistemes d'ajuda per a la presa de decisions. Tipus. Característiques. Components. Tendències.  
Tema 80. Motivació i treball en Equip  
Tema 81. Planificació i Programació. Característiques i elements d'un Pla/Programa/projecte.  
Tema 82. Els objectius. Definició. Classes. L'establiment d'objectius. Avaluació.  
Tema 83. L'avaluació. Tipus. Tècniques. Contingut i procés.  
Tema 84. Innovació i creativitat. Eficàcia, Eficiència i Productivitat.  
Tema 85. La direcció per objectius.  
Cultura organitzativa  
Tema 86. Salut laboral I: Llei 31/1995, de 8 de novembre; Llei de Prevenció de Riscs laborals. RD 39/1997, de 17 de gener; Reglament dels Serveis de Prevenció.  
Tema 87. Salut laboral II. Condicions de seguretat de caràcter general. Riscs específics vinculats a les funcions administratives i prevenció d'aquests.  
Tema 88. La qualitat als serveis públics  
Tema 89. L'atenció al ciutadà.  
Tema 90. La cultura participativa en les organitzacions.  
ANNEX I I  
Funcions essencials del lloc d'analista de sistemes  
1. Dissenyar, planificar, implantar i avaluar projectes relacionats amb les noves tecnologies.  
2. Desenvolupar i mantenir els suports lògics i programes, així com l'estructura i els sistemes de dades, analitzant les necessitats dels usuaris i determinant els programes, configuracions i suports lògics.  
3. Mantenir actualitzats i en bon funcionament les bases de dades i els sistemes de gestió de dades per tal de garantir la validesa i integritat de la informació registrada.  
4. Crear i desenvolupar programes informàtics, dissenyant i gestionant projectes de millors dels sistemes d'informació en l'Organització.  
5. Planificar i gestionar els recursos tècnics propis del seu àmbit de competències.  
6. Redactar informes i propostes tècnics en l'àmbit de les seues competències.  
Elx, 23 de març de 2006.. L'alcalde: Diego Macià Antón.